Pagėgių savivaldybės taryba

sprendimas

dėl pritarimo PROJEKTO „BENDRUOMENINIŲ APGYVENDINIMO IR UŽIMTUMO PASLAUGŲ ASMENIMS SU PROTO BEI PSICHIKOS NEGALIA PLĖTRA TAURAGĖS REGIONE, PAGĖGIŲ SAVIVALDYBĖJE“ paraiškos rengimui, veiklų vykdymui ir lėšų skyrimui pagal 2014-2020 metų EUROPOS SĄJUNGOS FONDŲ INVESTICIJŲ VEIKSMŲ programos 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO priemonę „INSTITUCINĖS GLOBOS PERTVARKA: INVESTICIJOS Į INFRASTRUKTŪRĄ“

2020 m. gegužės 28 d. Nr. T-101

Pagėgiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl perėjimo nuo institucinės globos prie šeimoje ir bendruomenėje teikiamų paslaugų neįgaliems ir likusiems be tėvų globos vaikams 2014 – 2020 metų veiksmų plano patvirtinimo“, 2014 – 2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projekto finansavimo sąlygų aprašu Nr. 2 „socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią“ patvirtintu LR socialinės apsaugos ir darbo ministro 2020 m. kovo 16 d. įsakymu Nr. A1-226 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr. 2 patvirtinimo“, Lietuvos Respublikos socialinės apsaugos ir darbo ministro 2020 m. balandžio 20 d. įsakymu Nr. A1-326 „Dėl iš Europos Sąjungos struktūrinių fondų lėšų siūlomų bendrai finansuoti valstybės projektų pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“ sąrašo Nr. 08.1.1-CPVA-V-427-12 patvirtinimo“, atsižvelgdama į Pagėgių savivaldybės 2020–2022 metų strateginį veiklos planą, patvirtintą Pagėgių savivaldybės tarybos 2020 m. vasario 27 d. sprendimu Nr. T-26 „Dėl Pagėgių savivaldybės 2020−2021 metų strateginio veiklos plano patvirtinimo“, Pagėgių savivaldybės taryba

n u s p r e n d ž i a:

1.	Pritarti projekto „Bendruomeninių apgyvendinimo ir užimtumo paslaugų asmenims su proto bei psichikos negalia plėtra Tauragės regione, Pagėgių savivaldybėje“ paraiškos rengimui ir projekto veiklų vykdymui, pagal 2014-2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę „Institucinės globos pertvarka: investicijos į infrastruktūrą“.

2.	Įsipareigoti padengti visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas nurodytam projektui įgyvendinti, išlaidas.

3.	Užtikrinti projekto veiklų tęstinumą 5 (penkerius) metus po projekto įgyvendinimo pabaigos.

4.	Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

Savivaldybės meras	Vaidas Bendaravičius